《金缕曲 舟过彭泽》
清代·薛时雨

陶令辞官地。想当年、风尘溷迹，本非初计。千驷万钟都弗屑，何况区区斗米。

便从此、先生归矣。人是羲皇时魏晋，除黄花、以外无知己。

千载下，懦夫起。

折腰我也知无谓。叹年来、曳裾奔走，俗尘难洗。宦海浮沉原有岸，觑得虚名敞屣。

买一叶、扁舟来此。咫尺柴桑閒吊古，怅茫茫、一片蠡湖水。

停征棹，荐芳芷。

作者简介：薛时雨（1818-1885），字慰农，一字澍生，晚号桑根老农。安徽全椒人。清代咸丰三年（1853）进士，授嘉兴知县。太平军起，参李鸿章军幕，以招抚流亡振兴文教为任。官至杭州知府，兼督粮道，代行布政、按察两司事。为台湾第一巡抚刘铭传亲家。晚清著名词家之一，作品有《藤香馆诗删》、《词删》等。